નવી દિલ્હી, 18 નવેમ્બરઃ કેન્દ્રિય નાણામંત્રી અરૂણ જેટલી દ્વારા આજે કિસાન વિકાસ પત્રનું પુનઃ લોન્ચિંગ કરવામાં આવ્યું છે. જ્યારે આ વિકાસ પત્રોનું લોન્ચિંગ કરવામાં આવી રહ્યું હતું ત્યારે તેમની સાથે કેન્દ્રિય આઇટી મંત્રી રવિ શંકર પ્રસાદ અને રાજ્યકક્ષાના નાણામંત્રી જયંત સિન્હા ઉપસ્થિત રહ્યાં હતા. નવી દિલ્હી ખાતે અરૂણ જેટલી કે જેમણે પોતાની બજેટ સ્પીચમાં કિસાન વિકાસ પત્રો અને નેશનલ સેવિંગ સ્કીમ અંગે જાહેરાત કરી હતી તેને ફરીથી લોન્ચ કરવામાં આવ્યા છે. સરકારે આ પહેલા નાના રોકાણ કારને બીજા લોભાવનારા માધ્યમોની છેતરપિંડી અને ગોટાળાથી બચાવવા માટે કરી છે. આ માધ્યમમાં રોકાણ બાદ રકમ 100 મહિનામાં બેગણી થઇ જશે.